b'\n_START_ARTICLE_\nMurijev vrelec\n_START_PARAGRAPH_\nMurijev vrelec (nem\xc5\xa1ko Muri quelle) je izvir vode, ki se nahaja na avstrijski strani pobo\xc4\x8dja Goli vrh. Izvir se nahaja ob glavni cesti, ki vodi iz smeri Jezersko proti vasici Bad Vellach. Voda izvira iz paleozoiskih \xc5\xa1krilavcev, ki vsebujejo visoko koncentracijo \xc5\xbeelezovih mineralov. Voda zaradi visoke koncentracije \xc5\xbeelezovih mineralov za sabo po strugi in kamnih pu\xc5\xa1\xc4\x8da markantno sled._NEWLINE_Padavinska voda ob de\xc5\xbeevju ponikne in se pome\xc5\xa1a z ogljikovim dioksidom, ki prihaja iz globjih delov zemeljske skorje. Taka voda raztaplja \xc5\xbeelezove minerale, ki so prisotni v kamninah na tem obmo\xc4\x8dju. Izvir v \xc4\x8dasu su\xc5\xa1e in obdobja nizkih padavin presahne.'